ধনতেরসের দিন বিপুল পরিমাণে বিক্রি হল সোনা-রুপো!

ওয়েব ডেস্ক : চলতি বছরের শুরু থেকে অনেকটাই বেড়েছে সোনা (Gold) ও রুপোর (Silver) দাম। গত অগাস্ট থেকে এখনও পর্যন্ত অনেকটাই বেড়ে গিয়েছে সেই দাম। তবে এতো দাম সত্বেও ধনতেরসের দিন সোনা ও রুপোর দাকানে দেখা গেল সাধারণ মানুষদের ভিড়। ফেডারেশন অফ অল ইন্ডিয়া ট্রেডার্স (CAIT)-এর তথ্য অনুযায়ী, শনিবার, ধনতেরসের দিন ১ লক্ষ কোটি টাকার লেনদেন হল ভারতে। তার মধ্যে সোনা ও রুপো বিক্রি হয়েছে ৬০ হাজার কোটি টাকার।

গত বছরের তুলনায় চলতি বছর ধনতেরসের (Dhanteras) দিন ২৫ শতাংশ বেশি বিক্রি সোনা ও রুপো। জানা গিয়েছে, রাজধানী ও সংলগ্ন এলাকাতেই ধনতেরসের দিন সবথেকে বেশি সব থেকে বেশি এই দুই ধাতু বিক্রি হয়েছে। বিক্রি হয়েছে ১০ হাজার কোটি টাকার সোনা ও রুপো।

আরও খবর :  বিহার নির্বাচনে একক লড়াই মিম প্রধানের ! ২৫ জন প্রার্থীর নাম ঘোষণা

ধনতেরসের (Dhanteras) দিন প্রতি ১০ গ্রাম সোনার (Gold) দাম ছিল ১ লক্ষ ৩০ হাজার টাকা। রুপোর (Silver) দাম ছিল ১ লক্ষ ৭৫ হাজার টাকা। তবে অনেক দাম সত্বেও বহু মানুষ সোনা ও রুপো কিনেছেন। চলতি বছর রুপোর বিক্রি অনেকটাই বেড়েছে। অনেকের কাছে সোনা নাগালের বাইরে থাকার কারণে তাঁরা রুপোর দিকে ঝাপিয়েছেন। ফলে গত বছরের তুনায় চলতি বছর রুপোর জিনিসের বিক্রি বেড়েছে প্রায় ৪০ শতাংশ।

অল ইন্ডিয়া জেম অ্যান্ড জুয়েলারি ডোমেস্টিক কাউন্সিলের (জিজেসি) চেয়ারম্যান রাজেশ রোকরে বলেছেন “দাম বেশি হওয়া সত্ত্বেও, কৌশলগত কেনাকাটার কারণে মনোভাব ইতিবাচক রয়েছে। রূপার মুদ্রা এবং পূজার সামগ্রীর বিক্রি বছরে ৪০ শতাংশ বেড়েছে, যা রূপাকে একটি মূল্য-কেন্দ্রিক বিনিয়োগ হিসাবে চিহ্নিত করেছে,”

দেখুন অন্য খবর :