ধনতেরসের পর দীপাবলিতেও কমল সোনার দাম, স্বস্তিতে ক্রেতারা

কলকাতা: ধনতেরসের (Dhanteras) পর দীপাবলিতেও (Diwali 2025) সোনার দামে মিলল কিছুটা স্বস্তি। কলকাতা সহ দেশের সব বড় শহরে সোনার দামে (Gold Price) সামান্য পতন লক্ষ্য করা গেছে। ফলে বিয়ের মরশুমের আগে কিছুটা হাসি ফুটেছে ক্রেতাদের মুখে।

আজ, ২০ অক্টোবর ২০২৫, কলকাতায় ২৪ ক্যারেট সোনার দাম প্রতি গ্রাম ১২,৭৫৫ টাকা আর ২২ ক্যারেট সোনার দাম প্রতি গ্রাম ১২,১২০ টাকা । ১৮ ক্যারেট সোনা মিলছে প্রায় ৯,৯৫০ টাকায়। অন্যদিকে, রুপোর দাম প্রতি কেজি ১,৬৯,৭৫৭ টাকা ।

আরও পড়ুন: মুখ্যমন্ত্রীর বাড়ির কালীপুজোয় উপস্থিত অভিষেক বন্দ্যোপাধ্যায়

দেশের বিভিন্ন শহরেও দাম কিছুটা কমেছে —

দিল্লি: ২৪ ক্যারেট ₹১,৩০,৮৪০, ২২ ক্যারেট ₹১,১৯,৯৫০

মুম্বই: ২৪ ক্যারেট ₹১,৩০,৬৯০, ২২ ক্যারেট ₹১,১৯,৮০০

চেন্নাই: ২৪ ক্যারেট ₹১,৩০,০৪০, ২২ ক্যারেট ₹১,১৯,২০০

আহমেদাবাদ: ২৪ ক্যারেট ₹১,৩০,৭৪০, ২২ ক্যারেট ₹১,১৯,৮৫০

লখনউ: ২৪ ক্যারেট ₹১,৩০,৮৪০, ২২ ক্যারেট ₹১,১৯,৯৫০

দীপাবলিতে সোনা ও রূপা কেনা শুভ বলে মনে করেন অনেকেই। তাই এই উৎসবেও বাজারে লেগেছে ক্রেতাদের ভিড়। বিশেষজ্ঞরা জানাচ্ছেন, ভারতে সোনা কেবল গয়নার উপকরণ নয়, এটি এক ধরনের নিরাপদ বিনিয়োগের মাধ্যম।

যদিও আন্তর্জাতিক বাজারে ২০২৫ সালে সোনার দাম প্রায় ৫০ শতাংশ বেড়েছে, প্রতি আউন্সে ছুঁয়েছে ৪,০০০ ডলার-এর গণ্ডি, বিশ্লেষকদের ধারণা, এই দাম ভবিষ্যতে আরও বাড়তে পারে, পৌঁছতে পারে ৪,৫০০ ডলার পর্যন্ত। তবু দীপাবলির দিনে সোনার সামান্য দাম কমায়, দেশজুড়ে উৎসবের আলোয় ছড়িয়েছে আর্থিক স্বস্তির আভা।

দেখুন আরও খবর: