ধনতেরসের আগে ফের দামে লাফ, আজ কত দামে কিনবেন সোনা?

কলকাতা: ভারতে সোনার সঙ্গে জড়িয়ে আছে সংস্কৃতি, শখ, বিনিয়োগ ও ধর্মীয় রীতি (Gold Rate in Kolkata Today)। অবাঙালি সমাজে বহুদিন ধরেই ধনতেরসে (Dhanteras) সোনা কেনার প্রথা প্রচলিত। এখন সেই ঐতিহ্যকে সানন্দে গ্রহণ করেছেন বাঙালিরাও। তাই ধনতেরসের আগের দিন থেকেই শহরজুড়ে সোনার দোকানগুলিতে ভিড় চোখে পড়ার মতো। তবে ক্রমাগত বাড়তে থাকা দাম সাধারণ ক্রেতার কপালে চিন্তার ভাঁজ ফেলছে। অনেকেই বড় গয়নার বদলে এখন হালকা অলঙ্কারেই সন্তুষ্ট হচ্ছেন (Gold Price in Dhanteras)।

বিনিয়োগকারীদের কাছে সোনা সবসময়ই এক ‘সেফ হেভেন’ বা নিরাপদ বিনিয়োগের মাধ্যম। তাঁদের মতে, সোনা দীর্ঘমেয়াদে সবসময় ভালো রিটার্ন দিয়েছে। তবে কেনার আগে দাম যাচাই করে নেওয়া জরুরি। প্রতিদিনের আপডেটেড সোনা-রুপোর দাম জানতে এক ক্লিকেই দেখে নিতে পারেন **এবিপি লাইভ বাংলায়**, যেখানে স্বর্ণশিল্প বাঁচাও কমিটি (SSBC)-এর তথ্য প্রকাশিত হয়। ১৯৯৩ সালে গঠিত এই সংগঠন বর্তমানে গোটা রাজ্যে কার্যকর। স্বর্ণশিল্পী ও ব্যবসায়ীদের নিয়ে গঠিত এই কমিটির কার্যনির্বাহী সভাপতি হলেন সমর কুমার দে।

আরও পড়ুন: কালীপুজোয় বিমান ভাড়া আকাশছোঁয়া, দাম শুনলে চমকে উঠবেন

১৭ অক্টোবর কলকাতায় ১ গ্রাম ২৪ ক্যারেট সোনার দাম ১৩,১৩০ টাকা। ২২ ক্যারেট সোনা ১ গ্রাম বাজারে কিনতে গেলে দাম পড়বে ১২,৮৭৫ টাকা। ২২ ক্যারেট সোনা ১ গ্রাম বিক্রি করতে গেলে দাম পড়বে ১১,৯৮৪ টাকা। ১ গ্রাম ১৮ ক্যারেট সোনার দাম ১০,২৮০ টাকা।

আজকের সোনার দাম (গুড রিটার্নস অনুসারে, প্রতি ১০ গ্রাম):

দিল্লি: ২৪ ক্যারেট: ১,৩২,৯২০ টাকা
২২ ক্যারেট: ১,২১,৮৫০ টাকা
১৮ ক্যারেট: ৯৭,২২০ টাকা

মুম্বই: ২৪ ক্যারেট: ১,৩২,৭৭০ টাকা
২২ ক্যারেট: ১,২১,৭০০ টাকা
১৮ ক্যারেট: ৯৯,৫৮০ টাকা

চেন্নাই: ২৪ ক্যারেট: ১,৩৩,০৯০ টাকা
২২ ক্যারেট: ১,২২,০০০ টাকা
১৮ ক্যারেট: ১,০১,০০০ টাকা

দেখুন আরও খবর: